የቻይና ብሄራዊ ህዝባዊ ኮንግረስ ሊቀመንበር ኢትዮጵያን እንደሚጎበኙ ተገለጸ
የቻይና ብሔራዊ ህዝባዊ  ኮንግረስ ሊቀመንበር በኢትዮጵያ ጉብኝት  ለማድረግ በዛሬው ዕለት አዲስ  አበባ  እንደሚገቡ  ተገለጸ ።በቻይና ብሄራዊ ህዝባዊ ኮንግረስ ወይም ፓርላማ ሊቀመንበር ክቡር ሊ ዛንሹ የተመራ ከፍተኛ የቻይና የልዑካን ቡድን ዛሬ ግንቦት 1 ቀን 2010 ዓ.ም ዛሬ አዲስ አበባ ይገባል ተብሎ የሚጠበቅ ሲሆን  በኢትዮጵያ  የሶስት ቀናት ጉብኝት ያደርጋል።ክቡር ሊ ዛንሹ ከግንቦት 1-4 2010 ዓ.ም ድረስ በአዲስ አበባ በሚያደርጉት ጉብኝት ከክቡር የኢፌዲሪ ፕሬዝዳንት፣ ከኢፌዲሪ ጠቅላይ ሚኒስትር፣ ከህዝብ ተወካዮች ምክር ቤት አፈጉባኤ እንዲሁም ሌሎች ከፍተኛ ባለስልጣናት ጋር በመገናኘት በሁለትዮሽ ጉዳዮች ላይ ይወያያሉ ተብሎ ይጠበቃል።የአገሪቱ ፓርላማ አፈጉባኤ በቻይና አፈጉባኤ በቻይና ከአገሪቱ ፕሬዝዳንትና ጠቅላይ ሚኒስትሩ ቀጥሎ ሶስተኛው ከፍተኛ የኃላፊነት ቦታ ነው።ኢትዮጵያና ቻይና በተለያዩ መስኮች ጠንካራ ወዳጅነት ያላቸው ሲሆን ባለፈው ዓመት ግንኙነቱን ወደ ሁለገብ የስትራቴጂካዊ ግንኙነት ማሳደጋቸው ይታወቃል።(ምንጭ :የውጭ ጉዳይ ቃል አቀባይ ጽህፈት ቤት ) 